நிக்கோபார் தீவுகள்
[[படிமம்:Nicobar Islands.jpg|thumb|300px|நிக்கோபார் தீவுகளின் வரைபடம்]]
 '''நிக்கோபார் தீவுகள்''' (''Nicobar Islands'') என்பது [[இந்தியப் பெருங்கடல்|இந்தியப் பெருங்கடலின்]] கிழக்கே, [[இந்தியா]]வின் [[அந்தமான் நிக்கோபார் தீவுகள்]] [[ஒன்றியப் பகுதி (இந்தியா)|ஒன்றியப் பகுதி]]யில் உள்ள தீவுக் கூட்டம் ஆகும். இவை [[இந்தியத் துணைக்கண்டம்|இந்திய உபகண்டத்தின்]] தென்கிழக்கே [[வங்காள விரிகுடா]]வினால் 1,300 [[கிமீ]] தூரத்தில் பிரிக்கப்பட்டுள்ளது.
 
 == பொதுவான தரவுகள் ==
 நிக்கோபார் தீவுகள் [[அந்தமான் தீவுகள்|அந்தமான் தீவுகளுக்கு]] தெற்கே, [[இந்தோனேசியா|இந்தோனேசிய]]த் தீவான [[சுமாத்திரா]]வுக்கு வடமேற்கே ஏறத்தாழ 189&amp;nbsp;கிமீ தூரத்தில் அமைந்துள்ளன. மொத்தம் 22 தீவுகளை நிக்கோபார் தீவுகள் கொண்டுள்ளது. இவற்றில் பெரிய தீவு [[பெரும் நிக்கோபார்]] தீவு. இந்தியாவின் தென்கோடியான [[இந்திரா முனை]] பெரும் நிக்கோபாரிலேயே அமைந்துள்ளது. இத்தீவுக்கூட்டத்தின் மொத்த நிலப்பரப்பு 1841&amp;nbsp;கிமீ². அதிஉயர் புள்ளி பெரும் நிக்கோபார் தீவில் உள்ள [[துளியர் மலை]]. இதன் உயரம் 642 [[மீட்டர்]].
 
 == மக்கள் தொகை ==
 [[2001]] ஆண்டு கணக்கெடுப்பின் படி இதன் [[மக்கள் தொகை]] 42,026. இவர்களில் 65 விழுக்காட்டினர் [[இந்தியாவின் பட்டியலிடப்பட்ட பழங்குடிகள்|பழங்குடி]]கள் ([[நிக்கோபார் மக்கள்]] மற்றும் [[சோம்பென்]] மக்கள்). ஏனையோர் இந்தியாவின் பெருநிலப்பரப்பையும், [[இலங்கை]]த் தீவையும் சேர்ந்தவர்கள்.
 
 == வரலாறு ==
 நிக்கோபார் தீவுகளில் பல்லாயிரக்கணக்கான ஆண்டுகளுக்கு முன்னர் குடியேற்றம் ஆரம்பித்திருக்கலாம் எனக் கருதப்படுகிறது. ஆறு பழங்குடி [[நிக்கோபார் மொழிகள்]] இத்தீவுகளில் பேசப்படுகின்றன. இவை [[ஆஸ்திர-ஆசிய மொழிகள்|ஆஸ்திர-ஆசிய மொழிக் குடும்பத்தை]]ச் சேர்ந்த [[மொன்-கெமர் மொழிகள்|மொன்-கெமர்]] பிரிவைச் சேர்ந்தது. [[பெரும் நிக்கோபார்|பெரும் நிக்கோபாரின்]] தென்கோடியில் வாழும் [[சோம்பென்]] என்ற [[பழங்குடி]]கள் தென்கிழக்காசிய [[இடைக் கற்காலம்|இடைக் கற்கால]] இனத்தைச் சேர்ந்தவர்களாக இருக்கலாம்&lt;ref&gt;[http://www.springerlink.com/content/e7n73nq734w71600/ www.springerlink.com]{{Dead link|date=ஆகஸ்ட் 2021 |bot=InternetArchiveBot }}&lt;/ref&gt;.
 
 &quot;நிக்கோபார்&quot; என்ற பெயர் [[சோழர்]]கள் இத்தீவுக்கு வைத்த &quot;நக்கவரம்&quot; என்ற சொல்லில் இருந்து மருவியிருக்கிறது. இது [[தஞ்சாவூர்|தஞ்சாவூரில்]] இருந்து பெறப்பட்ட [[1050]] ஆண்டு கல்வெட்டுகளின் மூலம் அறியக்கிடக்கிறது&lt;ref name=&quot;keay2001&quot;&gt;{{Citation | title=India: A History | author=John Keay | date=2001 | accessdate= | publisher=Grove Press | url=http://books.google.com/books?id=ibLUu6RlvqwC | quote=''... and 'Nakkavaram' certainly represents the Nicobar islands ...''}}&lt;/ref&gt;&lt;ref name=&quot;britannica1998&quot;&gt;{{Citation | title=The New Encyclopaedia Britannica | author= | date=1998 | accessdate = 2008-11-16 | publisher=Encyclopaedia Britannica | url=http://books.google.com/books?id=abRYAAAAMAAJ | quote=''... The name Nicobar probably is derived from Nakkavaram (&quot;Land of the Naked&quot;) ...''}}&lt;/ref&gt;.
 
 இத்தீவுகளில் ஐரோப்பியர்களின் திட்டமிடப்பட்ட குடியேற்றம் [[1754]]/[[1756|56]] ஆம் ஆண்டுகளில் [[தானிய கிழக்கிந்தியக் கம்பனி]]யின் வருகையுடன் ஆரம்பிக்கிறது. இக்கம்பனி அப்போது [[தரங்கம்பாடி]]யில் &quot;பிரெடெரிக்சோர்ன்&quot; என்ற பெயரில் நிர்வாகம் செய்யப்பட்டு வந்தது. [[மரோவியன் திருச்சபை]]யைச் சேர்ந்த மதப்பரப்புனர்கள் இத்தீவுகளின் [[நன்கவுரி]] என்ற இடத்தில் முதலில் குடியேறினர். ஆனாலும் [[மலேரியா]] மற்றும் பல்ல்வேறு தொற்று நோகளினால் இவர்களில் பலர் இறக்கவே இங்கு குடியேற்றம் பல முறை இடைநிறுத்தப்பட்டது. [[டென்மார்க்]] இங்கு குடியேற்றத்தை நிறுத்தி விட்டதாக தவறாக அனுமானித்து [[1778]] - [[1783]] காலப்பகுதியில் [[ஆஸ்திரியா]] இங்கு குடியேற முயற்சித்தது.
 
 கடைசியாக [[1868]] ஆம் ஆண்டு [[அக்டோபர் 16]] இல் [[டென்மார்க்]]கின் காலனித்துவம் இங்கு முடிவுக்கு வந்தது. அப்போது தானியர்களின் உரிமை [[பிரித்தானியா|பிரித்தானியர்]]களுக்கு விற்கப்பட்டது. [[1869]] ஆம் ஆண்டில் இருந்து இத்தீவுகள் [[பிரித்தானிய இந்தியா]]வின் கீழ் ஆளப்பட்டது&lt;ref&gt;{{Cite web |url=http://sherlock-holmes.org.uk/News/Articles/Frederick_C_Dobbs/Three_minute_problem.htm |title=காப்பகப்படுத்தப்பட்ட நகல் |access-date=2009-10-03 |archive-date=2004-06-10 |archive-url=https://web.archive.org/web/20040610043642/http://sherlock-holmes.org.uk/News/Articles/Frederick_C_Dobbs/Three_minute_problem.htm |url-status=dead }}&lt;/ref&gt;.
 
 [[இரண்டாம் உலகப் போர்|இரண்டாம் உலகப் போரின்]] போது [[1942]] முதல் [[1945]] வரை இத்தீவுகள் [[சப்பான்|சப்பானின்]] முற்றுகைக்கு உள்ளாயிருந்தது. [[1950]] இல் [[அந்தமான் தீவுகள்|அந்தமான் தீவுகளுடன்]] சேர்த்து இந்தியாவின் [[ஒன்றியப் பகுதி (இந்தியா)|ஒன்றியப் பகுதி]]யாக ஆக்கப்பட்டது.
 
 [[2004]] [[டிசம்பர் 26]] ஆம் நாள் இடம்பெற்ற [[2004 இந்தியப் பெருங்கடல் நிலநடுக்கம்|இந்தியப் பெருங்கடல் நிலநடுக்க]]த்தின் போது எழுந்த [[ஆழிப்பேரலை]] காரணமாக நீக்கோபார் தீவுகளில் பலத்த சேதம் ஏற்படட்து. அந்தமான் நிக்கோபார் தீவுகளில் மட்டும் 6,000 பேர் வரை கொல்லப்பட்டனர். தெரேசா தீவு இரண்டாக பிரிந்தது. திரிங்கட் தீவு மூன்றாகப் பிளந்தது.
 
 [[2005]], [[ஜூலை 24]] இல் இங்கு 7.2 [[ரிக்டர்]] அளவு [[நிலநடுக்கம்]] பதியப்பட்டது.
 
 == நிருவாகம் ==
 நிக்கோபார் தீவுகள் [[இந்தியா]]வின் [[அந்தமான் நிக்கோபார் தீவுகள்]] [[ஒன்றியப் பகுதி (இந்தியா)|ஒன்றியப் பகுதி]]யின் கீழ் நிருவகிக்கப்பட்டு வருகிறது. அந்தமான் நிக்கோபார் தீவுகளின் தலைநகர் [[தெற்கு அந்தமான் தீவு|தெற்கு அந்தமான் தீவில்]] உள்ள [[போர்ட் பிளேர்]] நகரம். யூனியன் பகுதி [[வடக்கு மற்றும் நடு அந்தமான் மாவட்டம்]], [[தெற்கு அந்தமான் மாவட்டம்]], மற்றும் [[நிக்கோபார் மாவட்டம்]] என மூன்று மாவட்டங்களாகப் பிரிக்கப்பட்டுள்ளன. நிக்கோபார் தீவுகளுக்குச் செல்பவர்கள் சிறப்பு அனுமதிச் சீட்டு (''Tribal Pass'') பெற வேண்டும். பொதுவாக, இந்தியரல்லாதோர் கம்பெல் விரிகுடா தவிர நிக்கோபார் தீவுகளின் எப்பகுதிக்கும் செல்ல அனுமதிக்கப்படுவதில்லை.
 
 == மேற்கோள்கள் ==
 {{reflist}}
 
 == வெளி இணைப்புகள் ==
 * [http://www.worldstatesmen.org/India_BrProvinces.htm#Andaman%20and%20Nicobar WorldStatesmen- India]
 * [http://dsc.nrsc.gov.in:14000/DSC/Tsunami/CaseStudies.jsp?state=ANDAMAN_NICOBAR%20ISLANDS Post-tsunami satellite photos from India's National Remote Sensing Centre]{{Dead link|date=ஆகஸ்ட் 2021 |bot=InternetArchiveBot }} [http://vimaln.blogspot.com/2004/12/satellite-pictures-of-tsunami-2004.html (Alternate Link)]
 
 [[பகுப்பு:அந்தமான் நிக்கோபார் தீவுகளின் தீவுகள்]]
 [[பகுப்பு:இந்தியத் தீவுகள்]]
 [[பகுப்பு:இந்திய எரிமலைகள்]]
 [[பகுப்பு:அந்தமான் நிக்கோபார் தீவுகள்]]
 [[பகுப்பு:பிரித்தானிய இந்தியா]]